open-index/open-wikipedia-markdown huggingface dataset:
Karl Ferdinand von Buol

**Karl Ferdinand Graf von Buol-Schauenstein** (17. mai 1797 – 28. oktoober 1865) oli Austria diplomaat ja poliitik, aastatel 1852–1859 Austria välisminister.
Tume napsik

**Tume napsik** (*Pluteus umbrosus*) on šampinjonilaadsete seltsi napsikuliste sugukonda kuuluv seeneliik.

## Välislingid
* Tume napsik andmebaasis eElurikkus
Edward Grey, esimene vikont Grey of Fallodon

**Edward Grey, esimene vikont Grey of Fallodon** (25. aprill 1862 – 7. september 1933) oli Suurbritannia poliitik. Ta kuulus Liberaalsesse Parteisse ning juhtis esimese maailmasõja ajastul Suurbritannia välispoliitikat.

Grey pooldas sotsiaalliberalismi ning oli aastatel 1905–1916 Suurbritannia välisminister (rekordiliselt pikk ametiaeg). Ta uuendas 1902. aastal sõlmitud Briti-Jaapani liitu 1911. aastal. Tema poliitika põhimõte oli kaitsta Prantsusmaad Saksa agressiooni eest, samas sõlmimata prantslastega siduvat liitu. Ta toetas Prantsusmaad esimese Maroko kriisi (1905–1906) ja Agadiri kriisi ajal (1911). Tema saavutus oli ka 1907. aasta Briti-Vene konventsioon. Aastal 1913 lahendas ta tüli Saksamaaga Bagdadi raudtee asjus. Tema suurim tegu oli pärast juulikriisi kui ta viis Suurbritannia Saksamaa vastu esimesse maailmasõtta. Ta veenis liberaalide valitsust, et Suurbritannial oli moraalne kohustus kaitsta Prantsusmaad ning hoida ära Saksamaa domineerimine Lääne-Euroopas. Pärast sõja algust tema karjäär enam kaua ei kestnud, ta oli välisminister detsembrini 1916. Aastal 1919 oli ta juhtiv Rahvasteliidu pooldaja Suurbritannias.

Ta on tuntud, kuna oskas juba 3. augustil 1914 hinnata esimese maailmasõja tulevast mõju ja ulatust. Mais 1916 allkirjastas ta Sykesi-Picot' lepingu. Aastal 1916 kaotas ta aadlikutiitlid, enne seda oli ta kolmas baronet Grey of Fallodon. Pärast seda oli ta 1919–1920 suursaadik Ameerika Ühendriikides ja 1923–1924 Liberaalne Partei juht lordide kojas.

## Vaata ka
* Edward Grey Institute of Field Ornithology

## Viited

## Allikad
* 
* 
*
1851. aasta Prantsusmaa riigipööre

**1851. aasta Prantsusmaa riigipööre** (koodnimi **operatsioon Rubicon**) oli eneseriigipööre 2. detsembril 1851 Prantsusmaal. Selle viis läbi president Louis-Napoléon Bonaparte (hilsem keiser Napoleon III), kes ajastas selle Napoleoni kroonimise (1804) ja Austerlitzi lahingu (1805) aastapäevale. Louis-Napoleon Bonaparte saatis parlamendi laiali ning andis presidendile diktaatori õigused. Aasta hiljem päädis see Teise Prantsusmaa Keisririigi rajamisega.

Louis-Napoleon Bonaparte, keiser Napoleon I vennapoeg, kartis, et peab 1852. aastal võimust loobuma ning otsustas võimu säilitamiseks ja reformide sisseviimiseks võimu haarata. Reformide hulka kuulus näiteks meeste üldise valimisõiguse taastamine. Paar päeva hiljem andis põhiseadusreferendum talle õiguse kirjutada uus põhiseadus. Uue põhiseaduse järgi oli presidendil rohkem võimu ja pikem ametiaeg. Aasta pärast võimu haaramist kuulutas ta end keisriks ning võttis keiserlikuks nimeks Napoleon III.

## Kirjandus
*
*
*
*
Haussmanni linnauuendus Pariisis

**Haussmanni linnauuendus Pariisis** oli suur linnaehitusprogramm, mis toimus keiser Napoleon III käsul ja Seine'i prefekt Georges-Eugène Haussmanni juhtimisel aastatel 1853–1870 Pariisis Prantsusmaal. Sellega hävitati keskaegsed linnaosad, mida ametnikud pidasid ülerahvastatuks ja ebahügieenseks. Ehitati laiad avenüüd, uued pargid ja linnaväljakud. Linnaga liideti eeslinnad, ehitati uus kanalisatsioon, purskkaevud ja akveduktid. Haussmanni töö sai palju kriitikat ja Napoleon III vallandas ta 1870. aastal. Tema projektide järgi jätkusid tööd kuni 1927. aastani. Tänapäeva Pariisi välimus on suuresti Haussmanni uuendusprojekti tulemus.

## Vaata ka
* Pariisi rahvastik
* Hobrecht-Plan

## Kirjandus
* Hopkins, Richard S. *Planning the Greenspaces of Nineteenth-Century Paris* (LSU Press, 2015).
* Paccoud, Antoine. "Planning law, power, and practice: Haussmann in Paris (1853–1870)". *Planning Perspectives* 31.3 (2016): 341–61.
* Pinkney, David H. "Napoleon III's Transformation of Paris: The Origins and Development of the Idea", *Journal of Modern History* (1955) 27#2 pp. 125–34.
* Pinkney, David H. "Money and Politics in the Rebuilding of Paris, 1860–1870", *Journal of Economic History* (1957) 17#1 pp. 45–61.
* Richardson, Joanna. "Emperor of Paris Baron Haussmann 1809–1891", *History Today* (1975), 25#12 pp. 843–49.
* Saalman, Howard. *Haussmann: Paris Transformed* (G. Braziller, 1971).
* Soppelsa, Peter S. *The Fragility of Modernity: Infrastructure and Everyday Life in Paris, 1870–1914* (ProQuest, 2009).
* Walker, Nathaniel Robert. "Lost in the City of Light: Dystopia and Utopia in the Wake of Haussmann's Paris". *Utopian Studies* 25.1 (2014): 23–51.
Mägidoktor

**Mägidoktor** (saksa keeles *Der Bergdoktor*) on uusversioon 1990. aastate Saksa-Austria meditsiinilise draama telesarjast Mägidoktor (Der Bergdoktor), mida on edastatud alates 6. veebruarist 2008.

= Osatäitjad ja tegelased =
* Hans Sigl dr Martin Gruberina

* Heiko Ruprecht Hans Gruberina 

* Ronja Forcher Lilli Gruberina

* Mark Keller dr Alexander Kahnweilerina 

* Monika Baumgartner Elisabeth Gruberina

* Rebecca Immanuel dr Vera Fendrichina

* Simone Hanselmann Franziska Hochstetterina
Conocybe vestita

***Conocybe vestita*** on šampinjonilaadsete seltsi kuuluv liik seeni.

## Välislingid
* ''Conocybe vestita'' andmebaasis eElurikkus.
Pariisi kongress (1856)

**Pariisi kongress** oli 1856. aastal Pariisis Prantsusmaal aset leidnud tippkohtumiste sari, kus arutati peaaegu kolm aastat varem puhkenud Krimmi sõja rahu tingimusi.

Kongressil osalesid Prantsusmaa, Suurbritannia, Venemaa, Austria, Preisimaa, Türgi ja Piemonte-Sardiinia esindajad. Seda juhtis Prantsusmaa välisminister Alexandre Colonna-Walewski.

## Viited
Richard Cobden

**Richard Cobden** (3. juuni 1804 – 2. aprill 1865) oli Suurbritannia poliitik, tööstur ning vabakaubanduse ja rahu eestkõneleja. Ta oli radikaalide ja Liberaalse Partei liige. 

Tal oli märkimisväärne roll Anti-Corn Law League'i ja Cobdeni-Chevalieri lepingu juures.

Noorena oli Cobden edukas rändkaupmees ning sai Sabdeni linna tekstiilivabriku juhiks, kuid elas Manchesteris. Hiljem hakkas ta rohkem tegelema poliitikaga, kuna oli enda rännakutel jõudnud arusaamani, et vabakaubandus on heade rahvusvaheliste suhete võtmeks. 1838. aastal asutas ta koos John Brightiga Anti-Corn Law League'i (Maisiseaduse-vastase Liiga), mille eesmärk oli tühistada Corn Laws. Corn Laws oli 1815. aastal jõustunud seadusepakett, mis maaomanike huvide kaitseks kehtestas imporditud jahule maksud ja tõstis seega leiva hinda. 1841. aastast kuulus ta parlamenti, suutis tõrjuda Robert Peeli valitsuse opositsiooni ning Corn Laws tühistati 1846. aastal.

Tema teine vabakaubandussaavutus oli 1860. aasta Cobdeni-Chevalieri leping, mis soojendas kaubandussidemeid Suurbritannia ja Prantsusmaa vahel. Ta juhtis projekti koos prantsuse majandusteadlase Michel Chevalieriga ning leping allkirjastati parlamendi umbusaldusest hoolimata.

Ta on maetud Inglismaal Lääne-Sussexi krahvkonnas asuvasse West Lavingtoni.

## Kirjandus
* 
* Briggs, Asa. "Cobden and Bright" *History Today* (Aug 1957) 7#8 pp 496–503.
* Brock, Christopher J.L. & Jackson, Sir Gilbert H.B. (1939). *A History of the Cobden Club. By Members of the Club*. London: Cobden-Sanderson. .
* Edsall, Nicholas C. (2014). *Richard Cobden, Independent Radical*. Harvard University Press. . .
* Hinde, Wendy (1987). *Richard Cobden: A Victorian Outsider*. New Haven: Yale University Press. . .
* Hirst, Francis W. (1941). *Richard Cobden and John Morley. Being the Richard Cobden Lecture for 1941*. The Cobden Club
* Howe, Anthony (1997). *Free Trade and Liberal England. 1846–1946*. Oxford: Clarendon Press
* Jewkes, John (1948). *Ordeal by Planning*. Macmillan
* López, Rosario (2015). "Richard Cobden's European Tour: Three Unpublished Essays on Spain, Venice and Russia." *History of European Ideas* 41, no. 7.  948–965
* López, Rosario (2017). "Richard Cobden as a Middle-Class Hero: Public Speaking and Political Debate in Victorian Britain". *Redescriptions: Political Thought, Conceptual History and Feminist Theory* 20, no. 1. 49–67
* McCord, Norman (1958). *The Anti-Corn Law League: 1838–1846*
* Pickering, Paul A. and Alex Tyrell (2001). *The People's Bread: a History of the Anti-Corn Law League*. Bloomsbury Publishing
* Trentmann, Frank (2008). *Free Trade Nation. Commerce, Consumption, and Civil Society in Modern Britain*. Oxford University Press
Alphonse de Lamartine

**Alphonse Marie Louis de Prat de Lamartine** (21. oktoober 1790 – 28. veebruar 1869) oli Prantsusmaa kirjanik, luuletaja ja poliitik. Ta oli Prantsusmaa Teise Vabariigi rajamise võtmetegelane ning suuresti tänu temale säilis Prantsuse trikoloor.

## Vaata ka
* Lamartine (Wisconsin)

## Kirjandus
* Kelly, George Armstrong. “Alphonse De Lamartine: The Poet in Politics.” Daedalus 116, no. 2 (1987): 157–80. online.
* 
* Schapiro, J. Salwayn. “Lamartine.” Political Science Quarterly 34, no. 4 (1919): 632–43. online.
* Tilley, A. “Lamartine’s ‘Méditations Poétiques.’” The Modern Language Review 26, no. 3 (1931): 288–314. online.
* Wright, Gordon. "A Poet in Politics: Lamartine and the Revolution of 1848" *History Today* (Sep 1958) 8#9 pp 616-627
George Villiers, neljas Clarendoni krahv

**George William Frederick Villiers, neljas Clarendoni krahv** (12. jaanuar 1800 – 27. juuni 1870) oli Suurbritannia diplomaat ja poliitik. Ta kuulus mõjukasse Villiersi suguvõssa. Pärast karjääri diplomaadina töötas ta mitmes viigide ja liberaalide valitsuses, mh Iirimaa lordleitnant Iiri näljahäda ajal ning kolm korda Suurbritannia välisminister. Ta oli brittide esindaja Krimmi sõja lõpetanud 1856. aasta Pariisi kongressil.

## Kirjandus
* David Steele. "Villiers, George William Frederick, fourth earl of Clarendon". *Dictionary of National Biography* (2009) 
* Cecil, Algernon. *British Foreign Secretaries 1807-1916* (1927) pp 220–255. online
* Sir Herbert Eustace Maxwell: *The Life and letters of George William Frederick 4. Earl of Clarendon*. London: Arnold, 1913. online
* George Villiers Clarendon: *First report on the commercial relations between France and Great Britain, addressed to ... the lords of the committee of privy council for trade and plantations: with a supplementary report, by John Bowring*. London, 1834
Berliini memorandum

**Berliini memorandum** oli dokument, mille Kolmekeisriliidu riigid (Venemaa, Austria-Ungari ja Saksamaa) 1876. aastal Idaküsimuse lahendamiseks vastu võtsid. Selle eesmärk oli reguleerida suhteid islamiusku Osmanite Riigi ja Balkani poolsaare kristlaste vahel ning muuta sama eesmärgiga 1875. aastal koostatud Gyula Andrássy nooti.

## Kirjandus
* Aldred, John. *British Imperial and Foreign Policy, 1846-1890.* Heinemann Educational Publishers, 2004.
* "Correspondence Respecting Affairs in Bosnia and Herzegovina." Parliamentary Papers, 1876, 	vol.84., retrieved from Mount Holyoke College, https://www.mtholyoke.edu/acad/intrel/andrassy.htm * "The Eastern Crisis (1875-1878)." ICRC Resource Centre. ICRC, 4 June 1998. . 
* Harris, David. *A Diplomatic History of the Balkan Crisis of 1875-1878: The First Year*. Stanford University Press, 1936.
* Pearce, Malcolm, and Geoffrey Stewart. *British Political History, 1867-2001*. 3rd ed. New York: Routledge, 2010.
Idaküsimus

**Idaküsimus** oli 18. sajandi lõpust kuni 20. sajandi alguseni Euroopa suurriikide diplomaatia ja poliitika keskne probleem, mis puudutas Osmanite riigi järkjärgulist nõrgenemist ja selle valduste saatust Euroopas ning Lähis-Idas. Peamisteks osapoolteks olid Suurbritannia, Prantsusmaa, Venemaa ja Austria-Ungari, kes konkureerisid omavahel mõjuvõimu pärast Balkani piirkonnas ja Vahemere idaosas. Idaküsimus hõlmas mitmeid kriise ja sõdu, sealhulgas Krimmi sõda (1853–1856) ja Vene-Türgi sõda (1877–1878), ning oli tihedalt seotud rahvuslike liikumistega Balkani maades. Probleem kulmineerus esimese maailmasõja ja Osmanite riigi lõpliku lagunemisega, mis viis kaasaegse Lähis-Ida poliitilise kaardi kujunemiseni.

## Vaata ka
* Rahvusvahelised suhted (1814–1919)
* Kaasaegse Egiptuse ajalugu
* Osmanite Riigi langus ja moderniseerumine
* Euroopa haige mees
* Armeenia küsimus
* Poola küsimus
* Kreeka plaan
* Suur mäng
Skvaier

**Skvaier** (inglise keeles *esquire*, lühend **Esq.**) oli keskaegne suurmaaomanik Inglismaal. Algselt viitas see tiitel rüütli teenistuses olevale noormehele, kes õppis rüütliks saamist. Hiljem hakati seda tiitlit kasutama laiemalt, tähistamaks kõrgema klassi mehi, kes ei olnud rüütlid, kuid kellel oli teatud sotsiaalne staatus. Tänapäeval kasutatakse *esquire* tiitlit peamiselt formaalse viisakusväljendina, eriti Ameerika Ühendriikides advokaatide ametinimetustes, lühendatuna "Esq." ning lisatuna advokaadi nime järele.
Augustus Loftus

**Lord Augustus William Frederick Spencer Loftus** (4. oktoober 1817 – 7. märts 1904) oli Suurbritannia diplomaat ja koloniaaltegelane. Ta oli aastatel 1865–1868 suursaadik Preisimaal, 1868–1871 suursaadik Põhja-Saksa Liidus, 1871–1879 suursaadik Venemaal ning 1879–1885 Uus-Lõuna-Walesi kuberner.

## Kirjandus
* 
* Loftus, A. (1892). "The diplomatic reminiscences of Lord Augustus Loftus. 1837–1862"
* Loftus, A. (1894). "The diplomatic reminiscences of Lord Augustus Loftus. 1862–1879"

## Viited
Samarkandi piiramine (1868)

:*Teiste tähenduste kohta vaata artiklit [[Samarkandi piiramine]].*

**Samarkandi piiramine** oli lahing Samarkandis praeguses Usbekistanis aastal 1868, kus põrkasid kokku Venemaa väed ning Buhhaara Emiraadi koalitsioon, kuhu kuulusid ka Kokandi Khaaniriik ning türkmeeni ja usbeki hõimud. Lahingu ajal tõrjusid venelased edukalt mitu koalitsiooni tormijooksu linnale. Venemaa võit kindlustas kontrolli Vene Turkestani üle ning põhjustas Buhhaara Emiraadi osalise kokkukukkumise.

## Viited
Andrew Buchanan, esimene baronet

**Andrew Buchanan, esimene baronet** (7. mai 1807 – 12. november 1882) oli Suurbritannia diplomaat. Ta töötas saadikuna mitmel pool maailmas, sealhulgas Konstantinoopolis, Rio de Janeiros, Peterburis, Firenzes, Kopenhaagenis, Berliinis ja Šveitsis.

## Viited
Konstantin Petrovitš von Kaufmann

**Konstantin Petrovitš von Kaufmann** (vene keeles *Константи́н Петро́вич фон-Ка́уфман*; 2. märts 1818 – 16. mai 1882) oli Venemaa sõjainsener. Ta oli Vene Turkestani esimene kindralkuberner.

## Vaata ka
* Turkestani album

## Kirjandus
*«Кауфман» in the *Русский Биографический Словарь*. Ибак – Ключарев (С.Пб.) 1897.
*Евгений Глущенко "Герои Империи" (Москва) 2001.
*Jean-Marie Thiebaud, *Personnages marquants d'Asie centrale, du Turkestan et de l'Ouzbékistan*, Paris, L'Harmattan, 2004.
Londoni protokoll (1877)

**Londoni protokoll** oli 21. märtsil 1877 sõlmitud rahvusvaheline leping Venemaa ja Suurbritannia vahel. Venelased lubasid sellega Vene-Türgi sõja võitmise korral mitte üles seada uusi nukuriike ning britid lubasid tulevastes Venemaa ja Türgi vahelistes konfliktides erapooletuks jääda. Lepingu eesmärk oli säilitada jõudude tasakaal Balkani poolsaarel ning hoida ära mõne muu suurriigi sekkumine. Kui Venemaa proovis pärast sõda San Stefano lepinguga tekitada suurt Bulgaaria Vürstiriiki, tühistas Suurbritannia Londoni protokolli ja ähvardas sõjalise sekkumisega, kuni Berliini kongress taas pooled rahustas.
Montreuil-sur-Mer

**Montreuil-sur-Mer** on alamprefektuur ja vald Pas-de-Calais' departemangus Põhja-Prantsusmaal. Kuni 31. detsembrini 2022 oli see tuntud kui **Montreuil**. See asub Canche'i jõe ääres, mitte kaugel Étaples'ist. Meri on aga nüüd veidi eemal. Montreuil-sur-Meri jaamal on raudteeühendused Arrasi ja Étaples'iga.

## Ajalugu

Montreuil-sur-Mer on ümbritsetud märkimisväärsete telliskivivallidega, mis ehitati pärast linna hävitamist Habsburgist keisri Karl V vägede poolt 1537. aasta juunis. Need kindlustused pärinevad enne Põhja-Prantsusmaa linnade ulatuslikku kindlustamist Sébastien Le Prestre de Vaubani poolt 17. sajandil.

Montreuil-sur-Mer oli Esimese maailmasõja ajal 1916. aasta märtsist kuni sulgemiseni 1919. aasta aprillis Suurbritannia maaväe peakorter Prantsusmaal.

Montreuil-sur-Mer valiti peakorteriks väga erinevatel põhjustel. See asus kampaania kahe peamise keskuse, Londoni ja Pariisi vahelisel peateel, kuigi mitte pearaudteeliini ääres, mis oleks olnud ebamugav. See ei olnud tööstuslinn ja seega välditi nii müra kui ka võimaliku tülika tsiviilelanikkonna tüsistusi. Telefoni ja mootortransiidi seisukohast oli see väga keskses olukorras, et teenindada vägede vajadusi, mis asusid Dunkerque'is, Calais's, Boulogne'is, Dieppe'is ja Le Havre'is ning selle rinne ulatus Somme'i jõest Belgia piiri taha.

Haigi staabitöötaja Frank Fox kirjutas 1916. aastal ülevaate peakorterist, mis avaldati algselt pseudonüümi "GSO" all, nimega G. H. Q. (Montreuil-sur-Mer). Tema töö QMG direktoraadis viimasel rünnakul Saksa armee vastu tõi talle OBE (sõjaväe) autasu. Teda mainiti ka saadetistes.

Kindral Haig majutati lähedalasuvasse Beaurepaire'i lossi, mis asub linnast 3,2 km kagus tee D138 ääres. Selle mälestuseks on lossi seinal tahvel.

Kuningas George V tegi 27. novembril 1918 oma teel Pariisi Haigi saatel võiduka läbisõidu Montreuil-sur-Merist.

Charles de Gaulle'i väljakul teatri lähedal on näha Haigi ratsamonumenti, meenutamaks tema sealviibimist. Linna Saksa okupatsiooni ajal Teise maailmasõja ajal võeti ausammas maha. Seda ei leitud kunagi ja arvatakse, et see on sulatatud. See taastati 1950. aastatel, kasutades skulptori originaalvormi.

## Kirjandus

Laurence Sterne külastas linna 1765. aastal. Ta jutustas külaskäigust oma romaanis *Sentimentaalne teekond läbi Prantsusmaa ja Itaalia* (1768) läbi jutustaja silmade.

Victor Hugo romaanis *[[Hüljatud]]* (1862) on Montreuil-sur-Mer suure osa I köite "Fantine" sündmuskohaks samanimelise kangelanna kodulinn.

## Sõpruslinnad

* Slough, Inglismaa, Ühendkuningriik

## Galerii


Pilt:Montreuil Saint-saulve portail.jpg|Montreuil-sur-Meri kirik
Pilt:Walls of Montreuil-sur-Mer, France.JPG|Montreuil-sur-Meri linnamüürid
Pilt:Rempart_de_la_ville_de_Montreuil-sur-Mer.JPG|Vallid
Pilt:Chapelle Sainte-Austreberthe Montreuil-sur-Mer2.jpg|*Chapelle Sainte-Austreberthe*
Pilt:Street in Montreuil-sur-Mer, France.JPG|Tänav Montreuil-sur-Meris
Pilt:Église abbatiale Saint-Saulve Montreuil-sur-Mer.jpg|*Église abbatiale Saint-Saulve*
Pilt:Montreuil-Sur-Mer mairie 2499.JPG|Montreuil-Sur-Meri raekoda
Pilt:62588-Montreuil-Sols.png


## Viited
1873. aasta Hiiva-kampaania

**Hiiva-kampaania** oli sõda 1873. aastal, mille käigus Venemaa vallutas Hiiva Khaaniriigi (praegu osaliselt Usbekistan, Türkmenistan ja Kasahstan) ning muutis selle oma protektoraadiks.

## Vaata ka
* Kesk-Aasia vallutamine Venemaa poolt

## Viited

## Allikad
* J. A. MacGahan, Campaigning on the Oxus and the Fall of Khiva, 1874
* 'An Indian Officer', Russia's March towards India, 1894 (general account of the Russian conquest of Central Asia)
Nikolai Pavlovitš Ignatjev

**Krahv Nikolai Pavlovitš Ignatjev** (vene keeles Граф Никола́й Па́влович Игна́тьев; 29. jaanuar (vkj 17. jaanuar) 1832 – 3. juuli (vkj 20. juuni) 1908) oli Venemaa poliitik ja diplomaat. 

Ta oli tuntud oma agressiivse ekspansioonipoliitika ja Vene imperialismi poolest. 1860. aastal tagas ta Venemaale Hiinalt Pekingi konventsiooniga suured maavaldused. 

Suursaadikuna Osmanite Riigis õhutas ta Balkani poolsaarel panslavismi ja ülestõuse Osmanite vastu ning oli osaliselt vastutav 1876. aasta aprilliülestõusu eest. 1877. aastal veenis ta Venemaa valitsust kuulutama Türgile sõda ning aasta hiljem osales San Stefano lepingu läbirääkimistel, millega kasvas Vene mõju Balkani poolsaarel, kuni Suurbritannia ja Austria-Ungari sekkumise tõttu lepingut muuta tuli. Aastatel 1881–1882 oli ta Venemaa siseminister, tema poliitika oli ülikonservatiivne ja -rahvuslik.

## Viited

## Kirjandus
*
1880. aasta Ühendkuningriigi üldvalimised

**1880. aasta Ühendkuningriigi üldvalimised** olid 1880. aasta kevadel Suurbritannia ja Iirimaa Ühendkuningriigis toimunud üldvalimised.

Valimisi iseloomustas hea kõneoskusega William Ewart Gladstone'i juhtimisel toimunud Liberaalse Partei intensiivne Midloth'i kampaania. Ta kritiseeris teravalt peaminister Benjamin Disraeli välispoliitikat, mis oli tema hinnangul ebamoraalne.

Liberaalid võitsid ühe oma erakonna ajaloo suurima enamuse, Konservatiivne Partei jäi kaugele maha ning Gladstone sai teist korda peaministriks.

## Viited

## Allikad
*
* Chilston, Viscount. "The 1880 Election: A Historical Landmark." *Parliamentary Affairs* 14 (June 1961): 477-492.
*
*
* Lloyd, T.O. *The General Election of 1880* (Oxford UP, 1967)
*
*
* Roberts, Matthew. "Election Cartoons and Political Communication In Victorian England.' *Cultural & Social History* (2013) 10#3 pp 369–395, covers 1860 to 1890.
*
Vahemere lepingud

**Vahemere lepingud** olid 1887. aastal sõlmitud rahvusvahelised lepped. Need allkirjastati 12. veebruaril (Saksamaa vahendusel Suurbritannia ja Itaalia), 24. märtsil (Suurbritannia ja Austria-Ungari) ning 4. mail (Suurbritannia ja Hispaania). Täiendavad noodid saadeti 12. detsembril.

Ametlikult oli lepingute eesmärk hoida *status quo* Vahemerel. Tegelik eesmärk oli takistada Venemaa laienemist Balkani poolsaarel ja ära hoida venelaste kohalolu Dardanellidel ja Bosporusel. Sellega säilitati ka Osmanite Riik. Lisaks kaitsesid lepingud Itaalia huve Prantsusmaa vastu. Seega ühendasid Vahemere lepingud Venemaa-vastased jõud Balkani poolsaare küsimustes ja Prantsusmaa-vastased jõud Põhja-Aafrika küsimustes.

Saksa kantsler Otto von Bismarcki arvates olid lepingud Saksamaale (mis ei olnud nende osa) kasulikud, kuna tõi Suurbritannia lähemale Kolmikliidule (Saksamaa, Itaalia ja Austria-Ungari). Vahemere lepingud läksid *de facto* vastuollu 1887. aasta Saksa-Vene taaskindlustuslepinguga, mille salaprotokollidega Saksamaa Venemaa ekspansiooni toetas.

## Kirjandus
* W. N. Medlicott. The Mediterranean Agreements 1887. The Slavonic Review Vol. 5, No. 13 (Jun., 1926), pp. 66-88
* Pribram, Alfred, ed. (1921) The Secret Treaties of Austria-Hungary. Vol. 2. Cambridge, MA: Harvard University Press. pp. 47-57, 71-78 (*Text of Agreements*)
* Gregor Schöllgen, Imperialismus und Gleichgewicht. Deutschland, England und die orientalische Frage 1871–1914, Munich, Oldenbourg, 2000 (), p.&nbsp;23
* Die Grosse Politik der Europäischen Kabinette
Tuneesia vallutamine Prantsusmaa poolt

**Tuneesia vallutamine Prantsusmaa poolt** olid sõjad, millega Prantsusmaa hõivas Tuneesia. Vallutuse esimene osa toimus 28. aprillist 12. maini 1881, sellega tungiti riiki, hõivati see ning allkirjastati kaitseleping. Pärast seda suruti maha 10. juunist 28. oktoobrini 1881 toimunud vastuhakk. Tuneesiast tehti Tuneesia Protektoraat, mis kestis kuni Tuneesia iseseisvumiseni 1956. aastal.

## Vaata ka
* Tuneesia ajalugu Prantsuse võimu all
* Alžeeria vallutamine Prantsusmaa poolt
* Maroko vallutamine Prantsusmaa poolt

## Kirjandus
* 
* .
Brigaad (täpsustus)

## NSV Liit
**Tööbrigaad** on töötajate  kogum, kes töötavad ühise töökäsu ja tasustamise alusel.Brigaaditöö meetod oli NSV Liidus üks  töö juhtimise viis, mida kasutati rahvamajanduses, Eesti NSVs  ehituses ja põllumajanduses.

## Vaata ka
*Brigaadikomandör
*Venemaa telesari "Brigaad"
*Eesti telesari "Brigaad 3"
*Brigadir
Nikerseen

**Nikerseen** (*Simocybe*) on šampinjonilaadsete seltsi kuuluv perekond seeni.

## Liike
**Simocybe centunculus* – oliiv-nikerseen
**Simocybe haustellaris* – vaarika-nikerseen
**[[Simocybe serrulata]]*
**Simocybe sumptuosa* – suur nikerseen

## Välislingid
* Nikerseen andmebaasis eElurikkus.
Lordkantsler

**Lordkantsler** (inglise keeles *Lord Chancellor*), ametlikult täistiitliga **Suurbritannia lord-ülemkantsler** (*Lord High Chancellor of Great Britain*) on Ühendkuningriigi riiklik ametikoht, traditsioonilisest tähtsaim riigi suurametnikest.

Ta nimetab ametisse valitsev monarh peaministri ettepanekul. Enne ühtse Suurbritannia kuningriigi moodustamist 1707. aasta uniooniaktiga olid Inglismaa ja Šotimaa kuningriikidel eraldi lordkantslerid. Kuni |Iiri Vaba Riigi loomiseni 1922. aastal oli eraldi lordkantsler ka Iirimaal.

Lordkantsleri ülesannete hulka kuulub muuseas Suure Riigipitsati (*Great Seal of the Realm*) eest vastutamine.

Alates 5. juulist 2024 on lordkantsleriks Shabana Mahmood.

## Viited
Midloth'i kampaania

**Midloth'i kampaania** (inglise keeles *Midlothian campaign*) oli Briti Liberaalse Partei poliitiku William Ewart Gladstone'i poolt aastatel 1878–1880 peetud välispoliitikat käsitlevate kõnede sari. Seda on peetud maailma esimeseks valimiskampaaniaks. See sai nime Midlothiani valimisringkonna järgi, kus šoti päritolu Gladstone 1880. aasta valimistel edukalt kandideeris.

Peaminister Benjamin Disraeli proovis avalikkuse tähelepanu majanduskriisist välispoliitikale suunata ning hakkas oma kampaanias rääkima halvenevatest suhetest Türgiga. Gladstone hakkas vastukaaluks oma kõnedes valitsust süüdistama majanduslikus saamatuses, seadusandluse eiramises ja välisasjadega toimetulematuses.

Midloth'i kampaania ühendas Liberaalse Partei Gladstone'i taha ja viis liberaalid 1880. aasta valimisvõidule.

## Viited

## Kirjandus
* Blair, Kirstie. "The People’s William and the People’s Poets: William Gladstone and the Midlothian Campaign." *The People’s Voice* (2018) online.
* Brooks, David. "Gladstone and Midlothian: The Background to the First Campaign," *Scottish Historical Review* (1985) 64#1 pp 42–67. online
* Brown, Stewart J. “‘Echoes of Midlothian’: Scottish Liberalism and the South African War, 1899-1902.” *Scottish Historical Review* 71#191/192, (1992), pp. 156–83, online.
* Fitzsimons, M. A. "Midlothian: the Triumph and Frustration of the British Liberal Party," *Review of Politics* (1960) 22#2 pp 187–201. in JSTOR
* Jenkins, Roy. *Gladstone* (1997) pp 399–415
* Kelley, Robert. "Midlothian: A Study In Politics and Ideas," *Victorian Studies* (1960) 4#2 pp 119–140. online
* Matthew, H. C. G *Gladstone: 1809-1898* (1997) pp 293–313
* Whitehead, Cameron Ean Alfred. "The Bulgarian Horrors: culture and the international history of the Great Eastern Crisis, 1876-1878" (PhD. Dissertation, University of British Columbia, 2014) online
* Yildizeli, Fahriye Begum. "W.E. Gladstone and British Policy Towards the Ottoman Empire." (PhD dissertation, University of Exeter, 2016) online.
Tenjen Sherpa

**Tenjen Sherpa**, ka **Tenjen Lama Sherpa** (1988 Sańkhuvāsabhā ringkond, Koshī provints – 8. oktoober 2023 Xixabangma) oli Nepali šerpa alpinist.

Ta oli tõusnud kõigi (14) üle 8000 meetri kõrguste mägede tippu. Kokku kulus tal selleks viis aastat (2018–2023). Tema 14. tipp oli K2 (8611 m) (tipus 27. juulil 2023).

Eberhard Jurgalski hallatav veebisait *8000ers.com* kandis Tenjen Sherpa saidi poolt koostatava kõigi kaheksatuhandeliste tippu jõudnute nn "uude nimistusse".

Ta jäi kadunuks 7. oktoobril 2023 Xixabangma mäel puhkenud laviinis. Hiina võimud kuulutasid Tenjen Sherpa surnuks 8. oktoobril.

## Viited

## Välislingid
Restauratsioon (Hispaania)

**Restauratsioon** (hispaania keeles *Restauración*; ka **Bourbonide restauratsioon** (*Restauración borbónica*)) oli ajajärk Hispaania ajaloos Hispaania Esimese ja Teise Vabariigi vahel aastatel 1874–1931. Restauratsiooniperiood algas 29. detsembril 1874 kindral Arsenio Martínez Campose riigipöördega, kui kuulutati taas välja Hispaania Kuningriik, ning troonile tuli kuningas Alfonso XII. Periood lõppes 14. aprillil 1931, kui kuulutati välja Hispaania Teine Vabariik.

Restauratsioon algas pärast peaaegu sajandit ebastabiilsust ja mitut kodusõda, uue poliitilise süsteemi nimeks sai *[[turno]]* ning selle põhimõte oli lasta liberaalidel ja konservatiividel kordamööda valitseda (see saavutati tihti valimispettusega). Süsteemi kritiseerisid vabariiklased, sotsialistid, anarhistid, baski rahvuslased, katalaani rahvuslased ja karlistid.

## Vaata ka
* Alfonsism
* Hispaania lähiajalugu

## Allikad
*Barton, Simon. *A History of Spain* (2009) excerpt and text search
*Beck, Earl Ray. *Time of Triumph & Sorrow: Spanish Politics during the Reign of Alfonso XII, 1874–1885* (1979)
*Ben-Ami, Shlomo. "The Dictatorship of Primo de Rivera: A Political Reassessment," *Journal of Contemporary History,* Jan 1977, Vol. 12 Issue 1, pp 65–84 in JSTOR
*Carr, Raymond, ed. *Spain: A History* (2001) online
*Esdaile, Charles J.  *Spain in the Liberal Age: From Constitution to Civil War, 1808–1939* (2000) excerpt and text search
*Hall, Morgan C. "Alfonso XIII and the Failure of the Liberal Monarchy in Spain, 1902–1923"  (PhD dissertation, Columbia University; ProQuest Dissertations Publishing,  2003. 3095625)
* Luengo, Jorge, and Pol Dalmau. "Writing Spanish history in the global age: connections and entanglements in the nineteenth century." *Journal of global history* 13.3 (2018): 425–445. DOI: https://doi.org/10.1017/S1740022818000220
*Payne, Stanley G. *A History of Spain and Portugal. Vol. 2 After 1700* (1973) pp 488-512, 578-629. online
*Payne, Stanley G. "Spanish Conservatism 1834–1923," *Journal of Contemporary History,* Vol. 13, No. 4, (Oct. 1978), pp.&nbsp;765–789  in JSTOR
*Winston, Colin M. "The Proletarian Carlist Road to Fascism: Sindicalismo Libre," *Journal of Contemporary History* Vol. 17, No. 4 (Oct., 1982), pp.&nbsp;557–585  in JSTOR
Ulla Tapaninen (tehnikateadlane)

**Ulla Pirita Tapaninen** (neiuna **Ulla Pirita Seppälä**; sündinud 30. augustil 1969 Helsingis) on Soome tehnikateadlane, logistikaekspert.

## Haridus
Lõpetas Ressu Gümnaasiumi Helsingis 1988. Omandas tehnikateaduste magistri (1993), litsentsiaadi (1996) ja doktori (1997) kraadi tööstustehnika ja tööstusjuhtimise alal Helsingi tehnikaülikoolis ning filosoofiamagistri kraadi 1996 Cranfieldi Ülikoolis Suurbritannias.

## Töökäik
Oli Helsingi Tehnikaülikooli teadur 1992–1996, laevandusettevõtte Finnlines keskkonna- ja arendusjuht 1996–2005, Turu Ülikooli mereveonduse logistika professor 2006–2012, Helsingi linnavalitsuse projektijuht ja osakonnajuhataja 2012–2021. Aastast 2021 töötab Tallinna Tehnikaülikooli Eesti Mereakadeemias: kaasprofessor tenuuris 2021–2024, alates 2024 täisprofessor tenuuris.

## Teadustöö
Põhilised uurimisvaldkonnad: mereveonduse logistika ja tehnoloogia, laevanduse keskkonnaprobleemid, Helsingi-Tallinna transpordiühendused.

## Tunnustus
* 2018 Soome Logistikaliidu hõbemedal
* 2019 Soome Logistikaliidu kuldmedal
* 2019 Vuoden Ressu (Ressu Gümnaasiumi aasta vilistlane)
* 2021 Soome Valge Roosi Orden
* 2023 Soome aasta logistikaspetsialist

## Viited

## Välislingid
* Ulla Tapanise koduleht
* Ulla Tapaninen Eesti Teadusinfosüsteemis
* Ulla Tapanise publikatsioone
Dong Hong Juan

**Dong Hong Juan** (sündinud 1981) on hiina naisalpinist.

Ta ronis 2013. aastal maailma kõrgeima mäe Džomolungma (8848 m) tippu. Aastatel 2014–2018 tõusis ta veel seitsme kaheksatuhandelise mäe tippu.

Eberhard Jurgalski hallatava veebisaidi 8000ers nõuete täitmiseks pidi Dong uuesti ronima Manaslu, Broad Peaki, Annapurna, Dhaulagiri ja Xixabangma tippu, seekord kindlasti peatippu. 2022. aasta lõpuks saigi Dong endale kirja 13 korrektset tipputõusu ja teha jäi veel ainult üks tipp.

Pärast 26. aprillil 2023 edukat Xixabangma (8027 m) tipputõusu teatati meedias, et Dong on tõusnud kõigi (14) üle 8000 meetri kõrguste mägede tippu. Kokku kulus tal selleks 10 aastat (2013–2023).

Veebisait 8000ers.com kandis Dong Hong Juani saidi poolt koostatava kõigi kaheksatuhandeliste tippu jõudnute nn "uude nimistusse".

## Viited
Bulgaaria kriis (1885–1888)

**Bulgaaria kriis** olid sündmused Balkani poolsaarel aastatel 1885–1888, mis mõjutasid Euroopa kontserdi riikide jõudude tasakaalu ja Austria-Ungari ning Venemaa vahelisi pingeid. See oli üks pikemaajalise Balkani kriisi episoodidest, Balkani poolsaare rahvad püüdlesid iseseisvuse poole Osmanite Riigi alt ja hakasid tekkima rahvusriigid (balkaniseerumine). Riikide vahel tekkis lühiajalisi hapraid liite, mis lõpuks päädis esimese maailmasõja puhkemisega.

## Vaata ka
* Idaküsimus
* Balkani poolsaare ajalugu
* Bulgaaria ajalugu
* Bulgaaria irredentism
* Bulgaaria vürstiriik
* Osmanite Riigi langus ja moderniseerumine
* Esimese maailmasõja põhjused

## Allikad
* Crampton, R. J. ''A Concise History of Bulgaria'' Cambridge UP 1997
* *Präliminarfriede von San Stefano* in: *Konferenzen und Verträge. Vertrags-Ploetz. Handbuch der geschichtlich bedeutsamen Zusammenkünfte und Vereinbarungen. Teil II. 1493 - 1952*. Helmuth Rönnefahrt (ed.). Bielefeld: A. G. Ploetz Verlag, 1953, pp.&nbsp;351f
* István Diószegi: *Kálnoky, Andrássy und die bulgarische Krise 1885–1887.* In: *Bulgarian Historical Review* 3 (1985) pp.&nbsp;54–59.
* Barbara Jelavich: *Russia, Britain and the Bulgarian Question 1885–1888.* In: *Südostforschungen* 32 (1973) pp.&nbsp;168–191.
* M. Ju. Zolotucbin: *Bolgarskij krizis 1885-1886 gg. i krach avstro-russko-germanskogo sojuza (The Bulgarian 1885-1886 crisis and the collapse of the Austro-Russian-German alliance*) In: *Voprosy istorii* 4 (1984), pp.&nbsp;43–56.
Kindlustusleping (1887–1890)

**Kindlustusleping** oli salajane lepe Saksamaa ja Venemaa vahel, mis kehtis aastatel 1887–1890. Sellest teadsid vaid Berliini ja Peterburi kõrgemad ametnikud. Kindlustusleping oli osa Saksa kantsleri Otto von Bismarcki liitude ja lepingute võrgustikust, millega ta proovis ühelt poolt hoida rahu Euroopas ning teiselt poolt tagada Saksamaa majandusliku, diplomaatilise ja poliitilise domineerimise. Leping vähendas pingeid Saksamaa ja Venemaa vahel.

Kindlustuslepinguga võtsid pooled endale kohustuse jääda neutraalseks, juhul kui teine pool peaks sattuma konflikti mõne kolmanda suurriigiga, erandid tehti juhuks, kui Saksamaa peaks ründama Prantsusmaad või Venemaa Austria-Ungarit. Saksamaa tuli Venemaale vastu muutes oma hoiakut Bulgaaria ja Ida-Rumeelia osas, tunnustas Venemaa mõjusfääri nendes piirkondades ning lubas aidata Venemaal kontrollida Musta merd. Kui Bismarck 1890. aastal erru läks, veensid tema oponendid Saksamaa keisrit, et kindlustusleping on liiga venemeelne ning seda ei tohiks uuendada. Nii leping ise kui 1ka selle tühistamine olid salajased. Venemaa ei tahtnud kindlustuslepingut tühistada ning pidi hakkama otsima uusi liitlasi, sellega sai alguse Prantsuse-Vene liit. Ajaloolaste hinnangul oli uus liit Saksamaa jaoks katastroofiline ning üks esimese maailmasõja põhjustest.

## Vaata ka
* 1881. aasta Austria-Serbia liit
* Björkö leping
* Rahvusvahelised suhted (1814–1919)

## Viited

## Kirjandus
* Sempell, Charlotte. “The Constitutional and Political Problems of the Second Chancellor, Leo Von Caprivi.” *Journal of Modern History* 25#3 (1953), pp.&nbsp;234–254 online.
* Eyck, Erich. *Bismarck and the German empire* (1968) pp.&nbsp;289–298.
* Kennan, George Frost. *The Decline of Bismarck's European Order* (Princeton UP, 1981) pp.&nbsp;462, 254–408 passim. online
* Rich, Norman. *Great power diplomacy, 1814–1914* (1992) pp.&nbsp;244–262
* Taylor, A.J.P. *The Struggle for Mastery in Europe, 1848–1918.* (1954) pp.&nbsp;316–319.
Sophie Lavaud

**Sophie Lavaud** (sündinud 15. mail 1968 Lausanne'is Šveitsis) on prantsuse alpinist.

Ta on esimese prantslasena tõusnud kõigi (14) üle 8000 meetri kõrguste mägede tippu. Kokku kulus tal selleks 11 aastat (2012–2023). Tema 14. tipp oli Nanga Parbat (8125 m) (tipus 26. juunil 2023).

Eberhard Jurgalski hallatav veebisait *8000ers.com* kandis Sophie Lavaud' saidi poolt koostatava kõigi kaheksatuhandeliste tippu jõudnute nn "uude nimistusse".

Sophie Lavaud omab Prantsusmaa, Šveitsi ja Kanada kodakondsust.

## Viited

## Välislingid
Tunise Beiriik

**Tunise Beiriik** (araabia keeles بايلك تونس) oli *de facto* iseseisev riik praeguse Tuneesia aladel, *de jure* kuulus see Osmanite Riigi koosseisu. Riik sai alguse 1705. aastal ning lõppes 1881. aastal Prantsusmaa sissetungi ning protektoraadi väljakuulutamisega. Tuneesias oli võimul Husainiidide dünastia ja selle monarh oli Tunise bei. Pärast prantslaste sissetungi jäid Husainiidid ja beid troonile, kuid neil oli vaid esinduslik roll ning reaalset võimu polnud.

Beid allusid teoorias Kõrgile Väravale, kuid said aastate jooksul järk-järgult kuni iseseisvumiseni autonoomiat juurde. Aastatel 1861–1864 muutus Tuneesia konstitutsiooniliseks monarhiaks, kuna vastu võeti Aafrika ja araabia maailma esimene põhiseadus. Beiriigil oli oma raha, sõltumatu sõjavägi ning 1831. aastast ka oma lipp, mis on kasutusel siiani.

Bei institutsioon kaotati 25. juulil 1957, aasta pärast Tuneesia iseseisvumist.

## Vaata ka
* Tuneesia ajalugu
* Tunise beide loend
* Tuneesia Kuningriik

## Viited
Kännumütsik

**Kännumütsik** (*Mycena galericulata*) on mütsikuliste sugukonda kuuluv seeneliik.

## Välislingid
* Kännumütsik andmebaasis eElurikkus
Bernhard von Bülow

**Bernhard Heinrich Karl Martin, Bülowi vürst** (saksa keeles *Bernhard Heinrich Karl Martin Fürst von Bülow*; 3. mai 1849 – 28. oktoober 1929) oli Saksamaa poliitik, 1900–1909 Saksa riigikantsler ja Preisimaa ministerpresident. Tema poliitika (*[[Weltpolitik]]*) eesmärk oli muuta Saksamaa ülemaailmseks suurjõuks. Kuigi tema ametiajal arenesid kiiresti nii Saksamaa majandus kui tehnoloogia, suutis ta rikkuda suhted Suurbritannia ja Prantsusmaaga, mis aitas kaasa Saksamaa Keisririigi hävitanud esimese maailmasõja puhkemisele.

Bülow sündis taani-saksa aadliperekonda ning astus oma isa Bernhard Ernst von Bülowi eeskujul diplomaatilisse teenistusse. Ta ajas sekretärina välispoliitikat Otto von Bismarcki valitsuses. Pärast seda oli mh suursaadik Roomas, kuni keiser Wilhelm II ta 1897. aastal välisministriks määras. Kolm aastat hiljem sai temas pärast vürst Chlodwigi tagasiastumist riigikantsler.

Kantslerina ajas Bülow kodumaal konservatiivset ja ettevaatlikut poliitikat, samas välispoliitikas toetas ta ambitsioonikat ekspansionismi. Ta reageeris Prantsusmaa katsetele hõivata Marokot, mis tekitas esimese Maroko kriisi, vihastas nii prantslasi kui britte ja tugevdas Entente cordiale'i. Aastal 1908 avaldati Daily Telegraph afääri käigus tema mõõdutundetud väljaütlemised, millega said kahjustada Saksamaa välissuhted ja keisri maine. Ta kaotas nii keisri kui Riigipäeva toetuse ja astus 1909. aastal tagasi.

Bülow kolis pärast tagasiastumist Rooma, kus ta elas elu lõpuni. Ta naasis diplomaatiasse 1914. aastal Saksamaa ajutise suursaadikuna Itaalias, kuid ei suutnud kuningas Vittorio Emanuele III-t veenda esimese maailmasõjaga Keskriikide poolel liituma. Ta suri 1929. aastal 80-aastaselt.

## Kirjandus
* Clark, Christopher. *The Sleepwalkers: How Europe Went to War in 1914* (2012)
* Gooch, G.P. *Before the war: studies in diplomacy* (vol 1 1936) online see chapter on von Bulow pp 187–204.
* Hale, Oron James. "Prince Von Bulow: His Memoirs and His German Critics" *Journal of Modern History* (1932), 4#2 pp 261–277. online
*; extensive coverage of German foreign policy
* Lerman, Katherine Anne. *Chancellor as Courtier. Bernhard von Bulow & the Governance of Germany, 1900-1909* (1990) 350pp. 
* Massie, Robert K. *Dreadnought: Britain, Germany, and the coming of the Great War* (Random House, 1991) excerpt see Dreadnought (raamat), popular history; pp 134–149.
* Morrow, Ian F. D. "The Foreign Policy of Prince Von Bulow, 1898-1909." *Cambridge Historical Journal* 4#1 (1932): 63-93. online.
* van Waarden, Betto. "Demands of a transnational public sphere: the diplomatic conflict between Joseph Chamberlain and Bernhard von Bülow and how the mass press shaped expectations for mediatized politics around the turn of the twentieth century." *European Review of History: Revue européenne d'histoire* 26.3 (2019): 476-504. online
* Winzen, Peter. "Prince Bülow's 'Weltmachtpolitik.'" *Australian Journal of Politics & History* (1976) 22#2 pp 227–242.
Inxent

**Inxent** on vald Põhja-Prantsusmaal Pas-de-Calais' departemangus.

Inxent asub u. 8 km Montreuil-sur-Merist põhja pool, tee D127 ääres, Course'i jõe orus.

## Huviväärsusi

* Nativité-de-Notre-Dame'i kirik, pärineb 13. sajandist.
* Osaliselt taastatud vesiveski.


Inxent église2.jpg|Kirik
62472-Inxent-Sols.png


## Viited
Lépine

**Lépine** on vald Põhja-Prantsusmaal Pas-de-Calais' departemangus.

Lépine asub 9 km Montreuil-sur-Merist lõunas, teede N1 ja D140 ristmiku ümbruses.

## Huviväärsusi

* 15. sajandi Nativité-de-Notre-Dame'i kirik.
* Puits-Bérault' loss, pärineb 19. sajandist.


Lépine église.jpg|Kirik
Puits-Bérault maréchal-ferrant et travail à ferrer.jpg|Puits-Bérault' tõuaed, 1905. aasta paiku
62499-Lépine-Sols.png


## Viited
Weltpolitik

***Weltpolitik*** (saksa keelest *Maailmapoliitika*) oli Saksamaa välispoliitiline suund 19. sajandi lõpus ja 20. sajandi alguses, mida juhtis peamiselt keiser Wilhelm II. See poliitika kujutas endast Saksamaa püüdlust saada ülemaailmseks suurvõimuks ja koloniaalimpeeriumiks.

*Weltpolitik* sai alguse 1890. aastatel ja kestis kuni esimese maailmasõjani. Selle eesmärgid olid Saksamaa mõjuvõimu laiendamine maailmas, oma koloniaalimpeeriumi loomine ja mereväe tugevdamine konkureerimaks Suurbritanniaga. Olulised sammud selle saavutamiseks olid Saksa laevastiku kiire laiendamine admiral Alfred von Tirpitzi juhtimisel, koloniaalne ekspansioon Aafrikas ja Vaikse ookeani piirkonnas ning diplomaatilised pingutused Lähis-Idas, eriti Osmanite Riigiga.

*Weltpolitik* tõi endaga kaasa tagajärjed, nagu suurenenud pinged Suurbritannia ja teiste Euroopa suurriikidega, Saksamaa isolatsiooni rahvusvahelisel areenil ning seda peetakse esimese maailmasõja puhkemise osaliseks põhjuseks.

*Weltpolitik* asendas varasema Saksamaa välispoliitika, mida tuntakse kui *[[Realpolitik]]* ja mida juhtis Otto von Bismarck. *Realpolitik* keskendus rohkem Euroopa-sisestele suhetele.

## Kirjandus
* Carroll, E. Malcolm. *Germany and the great powers, 1866–1914: A study in public opinion and foreign policy* (1938)online; pp.&nbsp;347–484; written for advanced students.
Reaalpoliitika

**Reaalpoliitika** (saksa keeles *Realpolitik*) on poliitiline filosoofia ja lähenemine rahvusvaheliste suhete juhtimisele, mis rõhutab praktilist ja pragmaatilist lähenemist, keskendudes võimule ja rahvuslikele huvidele moraalsetest ja ideoloogilistest kaalutlustest enam.

Reaalpoliitika mõiste pärineb 19. sajandi Saksamaalt. Selle võttis kasutusele Saksa poliitik ja kirjanik Ludwig von Rochau 1853. aastal. Selle põhiprintsiibid on pragmatism (otsused põhinevad praktilistel kaalutlustel, mitte ideaalidel), jõudude tasakaal (riigid püüavad säilitada või suurendada oma võimu teiste riikide suhtes), riiklikud huvid (riigi huvid on esmatähtsad) ja diplomaatia (läbirääkimised ja kompromissid on olulised vahendid).

Ajaloolised näited on Otto von Bismarcki poliitika Saksamaa ühendamisel ja Henry Kissingeri lähenemine Ameerika Ühendriikide välispoliitikale külma sõja ajal.

## Vaata ka
* Konsekventsialism
* Heidutusteooria
* Vägivallamonopol
* Noopolitik
* Tonyukuk
* Weltpolitik
* Realism (rahvusvahelised suhted)

## Kirjandus
* John Bew: "The Real Origins of Realpolitik", The National Interest, 2014
* John Bew: "Real Realpolitik: A History", The John W. Kluge Center at the Library of Congress, April 10, 2014. Accessed July 29, 2014.
* David Robertson: *The Routledge Dictionary of Politics*. Routledge 2004. , p.&nbsp;420
* Hajo Holborn: *History of Modern Germany: 1840–1945*. Princeton University Press 1982, , p.&nbsp;117
* Ruth Weissbourd Grant: *Hypocrisy and integrity: Machiavelli, Rousseau, and the ethics of politics*. University of Chicago Press 1997, , p.&nbsp;40–41
* Frank Whelon Wayman (ed.), Paul Francis Diehl (ed.): *Reconstructing Realpolitik*. University of Michigan Press 1994, 
* Federico Trocini: *L’invenzione della «Realpolitik» e la scoperta della «legge del potere». August Ludwig von Rochau tra radicalismo e nazional-liberalismo*, il Mulino, Bologna 2009
Asmāʾ Āl Thānī

Šeigitar **Asmāʾ Āl Thānī** (araabia keeles أسماء آل ثاني) on Katari kuningliku (emiirliku) perekonna liige, riigiametnik, alpinist ja polaarrändur.

Ta on Katari Olümpiakomitee (QOC) turundus- ja kommunikatsioonidirektor.

Aprillis 2018 osales ta Felicity Astoni juhitud ainult naistest koosnevas polaarekspeditsioonis (retke algusega Svalbardst 15. aprillil), mille käigus Āl Thānī esimese katarlasena 21. aprillil jõudis suuskadel põhjapoolusele üle Põhja-Jäämere liikuva pakijää.

2022. aasta alguses käis ta Antarktise mandri kõrgeima mäe Vinsoni (4892 m) tipus.

Mägironijana on Āl Thānī esimesena araabia naistest tõusnud kaheksatuhandelise mäe tippu lisahapnikku kasutamata (Manaslu, 2021). Mais 2024 32-aastaselt üritas ta teist korda ronida Everesti tippu, kuid seekord lisahapnikuta.

## Kõrgtõusud kaheksatuhandeliste mägede tippu
*2021 – Dhaulagiri (8167 m)
*2021 – Manaslu (8163 m), lisahapnikuta
*2021 – Makalu (8485 m)
*2022 – Kanchenjunga (8586 m)
*2022 – Džomolungma (8848 m)
*2022 – Lhotse (8516 m) 
*2022 – K2 (8611 m)

## Viited

## Välislingid
La Madelaine-sous-Montreuil

**La Madelaine-sous-Montreuil** on vald Põhja-Prantsusmaal Pas-de-Calais' departemangus.

La Madelaine-sous-Montreuil asub Montreuil-sur-Merist vahetult loodes, tee D139 ääres ja Canche'i jõe kallastel.


La Madelaine vue château.jpg|Vaade La Madelaine'i lossile
62535-La Madelaine-sous-Montreuil-Sols.png


## Viited
Montcavrel

**Montcavrel** on vald Põhja-Prantsusmaal Pas-de-Calais' departemangus.

Montcavrel asub väikese Bimoise'i jõe orus, 6 km Montreuil-sur-Merist põhja pool, teede D149 ja D150 ristumiskoha ümbruses.

## Huviväärsusi

* 15. sajandi St. Quentini kirik
* Renessanss-stiilis Hérambault' loss, 1845
* 19.sajandi Montéchori loss.
* Fordres'i vesiveski


Montcavrel mairie.jpg|Vallamaja
62585-Montcavrel-Sols.png


## Viited
Nakhon Si Thammarati provints

**Nakhon Si Thammarati provints** on 1. järgu haldusüksus Tais. See asub riigi lõunaosas Tai lahe ääres.

## Haldusjaotus

Provints jaguneb halduslikult 23 maakonnaks (*[[amphoe]]*), mis omakorda jagunevad 165 vallaks (*[[tambon]]*) ja 1428 külaks (*[[muban]]*).

## Viited
Roma lipp

**Roma lipp** (roma keeles *O styago le romengo*) on romade rahvuslipp. Roma lipp ja hümn kinnitati ametlikult 8. aprillil 1971. aastal toimunud Esimesel Romade Maailmakongressil Londonis. 

## Sümboolika
Lipp on jagatud kaheks väljaks – sinine (ülemine) ja roheline (alumine), mis sümboliseerivad vastavalt taevast ja maad. Lipu keskel on punane 16-kodaraga dharmatšakra, mis sümboliseerib romade arvatavat India päritolu (sarnane dharmatšakra on ka India riigilipul). 

Sanskriti keeles (millest pärineb ka roma keel) nimetati 16 kodaraga ratast "tšakraks", mis tähendab "saatust". Ratta sümboolika Indias on surma ja taassünni, pideva uuenemise igavene tsükkel: midagi, mis on romade kultuuri sügavalt imbunud, puudutades selle suhteid materiaalse vara ja lähedastega. 

Rohelist välja tõlgendatakse ka kui materiaalset ja praktilist, sinist välja vaimse valdkonnana; punane ratas tähendab hobuvankri ratast ning sümboliseerib rändamist ja liikumist. Lipu elemendid räägivad sellest, et  mustlane on terve elu teel, nii füüsiliselt või hingeliselt, kuid ka seda, et ta ei peaks unustama maiseid asju. Ratta punane värv on vere värv, mida romad valasid Teise maailmasõja ajal võitluses fašismiga, samuti genotsiidiohvrite veri, mida ajalugu ei tohiks kunagi unustada. Punane värv sümboliseerib ka tuld, mis on rändeluviisi tähtis osa. Telkimiskohas peatumine, lõkke hoidmine, koos toidu valmistamine, sööma istumine, tule ääres laulmine ja tantsimine.

## Kasutamine
Roma lippu kasutatakse igaaastastel avalikel üritustel nagu näiteks 8. aprillil tähistatav rahvusvaheline romade päev, mis kinnitati 1990. aastal neljandal Romade Kongressil Poolas. Samuti 2. augustil, mil mälestatakse romade holokaustis (*Porajmos*) hukkunuid.  

2. mail 2025. aastal heiskas Itaaliast pärit kunstnik ja roma õiguste aktivist Gennaro Spinelli roma lipu Mount Everestil.

## Viited